**Թաուզանդ Օքս** (անգլ.՝ Thousand Oaks), քաղաք ԱՄՆ-ի Կալիֆոռնիա նահանգում։

Քաղաքը կոչվել է կենտրոնական հրապարակը զարդարող կաղնիների պատվին (անվան բառացի թարգմանությունը՝ «հազար կաղնի»)։

Քաղաքը գտնվում է տարածաշրջանի առավել բնակեցված հատվածում, որը կոչվում է Conejo Valley (Կոնեխո հովիտ)։ Ըստ ԱՄՆ Բնակչության մարդահամարի բյուրոյի տվյալների՝ քաղաքի ընդհանուր մակերեսը կազմում է 143 կմ², որից 142 կմ² ցամաքային է, իսկ 0,39 կմ² (0,27%)՝ ջրային։

Թաուզանդ Օքսը երկրի ամենաանվտանգ խոշոր քաղաքներից մեկն է։ Քաղաքը անփոփոխ կերպով ներառվում է Միացյալ Նահանգների ամենաանվտանգ խոշոր քաղաքների թոփ տասնյակում, սակայն 2018 թվականին այնտեղ տեղի է ունեցել զանգվածային սպանություն։

Կլիմա
-----

Կլիման միջերկրածովյան է։ Ամառները տաք են, չոր և արևոտ, ձմեռները՝ անձրևոտ և զով։ 

| Թաուզանդ Օքսի կլիմայական տվյալները |
| --- |
| Ամիս | հունվ | փետ | մարտ | ապր | մայ | հուն | հուլ | օգոս | սեպ | հոկ | նոյ | դեկ | Տարի  |
| Ռեկորդային բարձր °F (°C) | 94 (34) | 92 (33) | 98 (37) | 104 (40) | 105 (41) | 119 (48) | 117 (47) | 115 (46) | 119 (48) | 108 (42) | 100 (38) | 94 (34) | 119 (48) |
| Միջին բարձր °F (°C) | 66.6 (19.2) | 67.9 (19.9) | 70.2 (21.2) | 73.9 (23.3) | 77.4 (25.2) | 83.4 (28.6) | 90.9 (32.7) | 91.4 (33) | 88.7 (31.5) | 82.1 (27.8) | 74.8 (23.8) | 67.9 (19.9) | 77.93 (25.51) |
| Միջին ցածր °F (°C) | 35.9 (2.2) | 38.1 (3.4) | 40.0 (4.4) | 43.1 (6.2) | 46.9 (8.3) | 50.2 (10.1) | 54.5 (12.5) | 54.2 (12.3) | 52.1 (11.2) | 46.7 (8.2) | 40.3 (4.6) | 36.4 (2.4) | 44.87 (7.15) |
| Ռեկորդային ցածր °F (°C) | 13 (−11) | 22 (−6) | 25 (−4) | 27 (−3) | 31 (−1) | 34 (1) | 40 (4) | 40 (4) | 37 (3) | 27 (−3) | 23 (−5) | 16 (−9) | 13 (−11) |
| Տեղումներ դյույմ (մմ) | 4.18 (106.2) | 4.15 (105.4) | 2.99 (75.9) | 1.07 (27.2) | 0.30 (7.6) | 0.05 (1.3) | 0.03 (0.8) | 0.04 (1) | 0.21 (5.3) | 0.40 (10.2) | 1.59 (40.4) | 2.33 (59.2) | 17.35 (440.7) |
| Ձյան տեղումներ դյույմ (սմ) | 0.1 (0.3) | 0 (0) | 0 (0) | 0 (0) | 0 (0) | 0 (0) | 0 (0) | 0 (0) | 0 (0) | 0 (0) | 0 (0) | 0 (0) | 0.1 (0.3) |
| *Աղբյուր #1:*  |
| *Աղբյուր #2: all-time record high:* |

Ժողովրդագրություն
-----------------


Պատմական բնակչություն| Մարդահամար | Բնակ. | Note | %± |
| --- | --- | --- | --- |
| 1960 | 2934 |  | — |
| 1970 | 35 935 |  | 11 248% |
| 1980 | 77 072 |  | 1145% |
| 1990 | 104 352 |  | 354% |
| 2000 | 117 005 |  | 121% |
| 2010 | 126 683 |  | 83% |
| 2010 (est.) | 126 683 |  | 00% |

2010 թվականի մարդահամարի տվյալներով՝ քաղաքում ապրում էր 126,683 մարդ, կար 41,793 տուն և ընտանիք։ Բնակչության խտությունը կազմում էր 886,4 մարդ/կմ²։

45 836 ընտանիքների 35,9%-ը դաստիարակում էր մինչև 18 տարեկան երեխաներ, 59,4%-ը միասին ապրող ամուսնական զույգեր էին, ընտանիքների 9,3%-ը եղել են առանց ամուսնու կանայք, 4,2%-ը` առանց ընտանիքի։ Մարդահամարի պահին ընտանիքների ընդհանուր թվի 21,2% -ն ապրում էր ինքնուրույն, իսկ 9,7%-ը` 65 և բարձր տարիքի միայնակ տարեցներ էին։ Տնային տնտեսության միջին չափը 2,73 էր, իսկ ընտանիքի միջին չափը` 3,15։

Ըստ մարդահամարի՝ քաղաքի բնակչությունն ըստ տարիքային միջակայքի բաշխվել է հետևյալ կերպ՝ 23,7%-ը եղել են մինչև 18 տարեկան բնակիչներ, 8,1%-ը՝ 18-ից 24 տարեկան, 23,6 %-ը՝ 25-44 տարեկան, 30,0 %-ը՝ 45-64 տարեկան և 14,7%-ը` 65 տարեկան և ավելի բարձր։ Բնակիչների միջին տարիքը կազմել է 41,5 տարի։ Թաուզանդ Օքսի յուրաքանչյուր 100 կնոջը բաժին է ընկնում 95,8 տղամարդ, 18-ից բարձր յուրաքանչյուր 100 կնոջը բաժին է ընկնում 93, իսկ 18 տարեկան և ավելի բարձր տարիքի՝ 93,3 տղամարդ։

Քաղաքի մեկ տնային տնտեսության միջին եկամուտը կազմել է 101,120 ԱՄՆ դոլար, իսկ ընտանիքի միջին եկամուտը՝ 119,207 ԱՄՆ դոլար։ Միևնույն ժամանակ, տղամարդիկ ունեցել են միջին տարեկան 82,815 դոլար եկամուտ՝ կանանց միջին տարեկան եկամուտի 50,604 դոլարի դիմաց։ Քաղաքի մեկ շնչի եկամուտը կազմել է տարեկան 54,304 դոլար։ Մարդահամարի պահին քաղաքի ընտանիքների ընդհանուր թվի 2,2%-ը և բնակչության 3,0%-ը աղքատության շեմից ցածր էին, մինչդեռ նրանց 3,2%-ը եղել են մինչև 18 տարեկան և 4,1% -ը՝ 65 և բարձր տարիքի։

Տնտեսություն
------------

Քաղաքի տնտեսությունը հիմնված է կենսատեխնոլոգիայի, էլեկտրոնիկայի, ավտոմոբիլային և տիեզերագնացության, հեռահաղորդակցության, առողջապահության և ֆինանսների ոլորտներում գործող ձեռնարկությունների վրա։

Amgen (դեղագործություն), Teledyne Technologies (հեռահաղորդակցություն), SAGE Publications (հրատարակություն) գրասենյակները ունեն իրենց շտաբը քաղաքում։

Տեղական ինքնակառավարում
-----------------------

Թաուզանդ Օքսը 100 հազարից ավելի բնակչություն ունեցող այն սակավաթիվ քաղաքներից է, որտեղ քաղաքապետը չի ընտրվում ուղղակի քվեարկությամբ, իսկ քաղաքային խորհրդի անդամները վերընտրվում են ռոտացիոն սկզբունքով։

Պատկերասրահ
-----------

* Ճանապարհ դեպի Նյուբերի այգիՃանապարհ դեպի Նյուբերի այգի
* 
* Նյուբերիի այգիՆյուբերիի այգի

Ծանոթագրություններ
------------------

1. ↑  2020 թվականի ԱՄՆ մարդահամար / United States Census Bureau
2. ↑  «City Crime Rankings by Population Group» (անգլերեն). Morgan Quitno Awards. Արխիվացված է օրիգինալից 2011 թ․ հուլիսի 14-ին. Վերցված է 2012 թ․ նոյեմբերի 18-ին.
3. ↑  «Thousand Oaks, California, United States (91358)». Վերցված է 2021 թ․ մարտի 2-ին.
4. ↑  «Thousand Oaks, CA Monthly Weather». Վերցված է 2021 թ․ մարտի 2-ին.
5. ↑  «Thousand Oaks, California Travel Weather Averages (Weatherbase)». Վերցված է 2021 թ․ ապրիլի 6-ին.
6. ↑  Wenner, Gretchen (2020 թ․ սեպտեմբերի 7). «Epically hot weekend was actually historic, meteorologists say». *Ventura County Star*. Վերցված է 2021 թ․ մարտի 29-ին.
7. ↑  ԱՄՆ Բնակչության մարդահամարի բյուրոյի կայք

Արտաքին հղումներ
----------------

* Պաշտոնական կայք
* «Thousand Oaks» (անգլերեն). The Official Conejo Valley. Արխիվացված օրիգինալից 2012 թ․ նոյեմբերի 23-ին. Վերցված է 2012 թ․ նոյեմբերի 18-ին.
* «Chumash Indian Museum» (անգլերեն). chumashindianmuseum.com. Արխիվացված օրիգինալից 2012 թ․ նոյեմբերի 23-ին. Վերցված է 2012 թ․ նոյեմբերի 18-ին.
* «Thousand Oaks Acorn» (անգլերեն). Արխիվացված օրիգինալից 2012 թ․ նոյեմբերի 23-ին. Վերցված է 2012 թ․ նոյեմբերի 18-ին.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · Open Directory Project |
|  |
| Բառարաններ և հանրագիտարաններ | Բրիտանիկա · Բրոքհաուս |
|  |
| Չափորոշչային վերահսկողություն | GND: 7711911-3 · LCCN: n80022859 · SUDOC: 204400872 · VIAF: 144842992 · WorldCat VIAF: 144842992 |

 |